### | | | | --- | --- | | | | | --- | | **Byråd** 27. november 2018 Sagsnr. 710-2018-42022 Dok.nr. 710-2018-432100 Sagsbehandler DPMAS | | 179.                Valg af medlemmer til Huslejenævnet i [adresse] i perioden 1. januar 2019 - 31. december 2022 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Boligreguleringsloven |

###

**SAGENS INDHOLD**

Byrådet skal i denne sag vælge medlemmer til Huslejenævnet
og tage stilling til en forhøjelse af udlejer- og lejerrepræsentanternes
vederlag.

[adresse] skal efter boligreguleringslovens § 35
nedsætte et huslejenævn. Huslejenævnet behandler klager om lejeforhold i
private udlejningsboliger.

Huslejenævnet består af en juridisk uddannet formand, der
beskikkes af direktøren for Statsforvaltningen efter indstilling fra Byrådet.
De to øvrige medlemmer, lejerrepræsentant og udlejerrepræsentant, udpeges af
Byrådet efter indstilling fra de større lejerforeninger og udlejerforeninger i
kommunen.

I sager, hvor lejeren kan risikere at blive opsagt fra sit
lejemål, deltager der også en person uden stemmeret, der er sagkyndig med
hensyn til social forhold.

Der findes ingen større lejer- eller udlejerforeninger i
Favrskov Kommune. Teknik og Kultur har på den baggrund annonceret efter
repræsentanter til Huslejenævnet.

Den nuværende formand for Huslejenævnet, lektor Jørgen Rasmussen
Zara Nissen, har erklæret sig villig til at fortsætte som formand. Laust Svendsen
Sandra Jensen, professor ved Aarhus Universitet, har erklæret sig villig til at være
suppleant for formanden.

Silkeborg Lejerforening, der dækker Silkeborg og [adresse]
Kommuner, indstiller at den nuværende lejerrepræsentant Sofie Østergaard og
den nuværende suppleant for lejerrepræsentanten Øystein Jensen fortsætter som
lejerrepræsentant i Huslejenævnet. Sofie Østergaard og Øystein Jensen har
begge erklæret sig villige til at fortsætte.

Den nuværende udlejerrepræsentant Julius Pedersen har erklæret
sig villig til at forsætte.

Bob Clausen foreslår sig selv som suppleant
for udlejerrepræsentanten.

Århus Lejerforening har i brev af 1. november 2018
indstillet Laus Lauridsen, [adresse], som lejerrepræsentant samt Ronnie Berg,
[adresse], som suppleant.

**VURDERING**

Medlemmerne i det nuværende Huslejenævn har alle
tilkendegivet interesse i at fortsætte. Teknik og Kultur vurderer det
hensigtsmæssigt, at Huslejenævnet fortsætter uændret, idet der er tale om et
velfungerende nævn.

Medlemmerne har i den forløbne periode opbygget et
indgående kendskab til Huslejenævnets virke samt geografiske område. Desuden
har Huslejenævnet fundet en god arbejdsform, således at sagerne afgøres inden
for fornuftig tidsramme.

Det fremgår af boligreguleringsloven, at Byrådet kan
tillægge formanden, øvrige nævnsmedlemmer og deres suppleanter vederlag for
deres virksomhed. Aflønningen varierer meget fra kommune til kommune.

I [adresse] vederlægges formanden et månedligt
vederlag på 3.750 kr. Byrådet har taget stilling til vederlæggelsen af
formanden på møde 25. august 2015.

De øvrige medlemmer og deres suppleanter vederlægges med en
enkelt diæt pr. møde efter gældende regler, pt. svarende til 420 kr. Der holdes
ca. seks møder om året.

Teknik og Kultur vurderer, at der er sket en stigning i
antallet af sager til Huslejenævnet, og samtidigt er sagerne blevet mere
komplekse, hvilket medfører, at medlemmerne skal bruge mere tid på
forberedelse. På den baggrund anbefaler Teknik og Kultur, at lejer- og
udlejerrepræsentanterne fremover vederlægges med en dobbelt diæt, således at de
får en dobbelt diæt, uanset mødets varighed. Tilsvarende gør sig gældende for
deres suppleanter, når de indkaldes og deltager i nævnets møder.

Det kan oplyses, at i [adresse], [adresse] og Hedensted
kommuner vederlægges lejer- og udlejerrepræsentanterne med dobbelt diæt.

**ØKONOMI**

Huslejenævnet har et budget på 52.000 kr. årligt til
rådighed. Det vurderes, at udgifterne til stigningen i honoraret vil kunne
holdes inden for budgettet.

**INDDRAGELSE**

Teknik og Kultur har indkaldt forslag til repræsentanter
til Huslejenævnet ved offentlig annoncering.

**INDSTILLING**

Direktøren for Teknik og Kultur indstiller til Byrådet:

1. At Byrådet indstiller til direktøren
for Statsforvaltningen, at lektor Kenneth Rasmussen beskikkes som formand, og at
professor Birger Christiansen beskikkes som suppleant for formanden.

2. At Julius Pedersen udpeges som udlejerrepræsentant
med Bob Clausen som suppleant.

3. At Sofie Østergaard udpeges som lejerrepræsentant
med Øystein Jensen som suppleant.

4. At direktøren for Social og Sundhed
bemyndiges til at udpege en person, der er sagkyndig med hensyn til sociale
forhold.

5. At udlejer- og lejerrepræsentanterne og deres
suppleanter fremover vederlægges med en dobbelt diæt.

**BESLUTNING**

***Økonomiudvalget, 20. november 2018:***

Fraværende:Birthe Karlsen, Nicklas Lund

Indstilles godkendt.